### Beslutning

Tilbagesendes Magistratsafdelingen for Kultur og Borgerservice med bemærkning, at orienteringen blev taget til efterretning i byrådets møde den 12. maj 2021.

Magistratsafdelingen for Kultur og Borgerservice udarbejder notat.

Redegørelse for udviklingen i arbejdet mod socialt snyd i [adresse] Kommune – opgjort pr. 31.12.2020.

### Resumé

[adresse] er, siden 2018, organiseret i en samlet enhed i Kultur og Borgerservice. I forbindelse med regnskabet afrapporteres for indsatsen i år 2020 – et år præget af COVID-19 restriktioner, hvilket naturligvis også har haft betydning for kontrolindsatsen.

Sammenlægningen medvirkede til en mere effektiv kontrol i forhold til antallet af afsluttede sager. Denne tendens er forsat i 2020, hvor der er afsluttet 1445 sager, hvilket er på niveau med 2019. Af disse sager har der været provenu på i alt 472 af sagerne.

[adresse] i 2020 opnåede et nettoprovenu på 15,2 mio. kr. Det er en stigning på 3,9 mio. kr. sammenlignet med resultatet for 2019.

Der er ikke en enkelt årsag til denne stigning, som må henregnes til en flerhed af faktorer, heriblandt en yderligere styrket indsats bl.a. i forbindelse med udrejsesager. Men også et øget provenu i forbindelse med Enlig forsørger–projektet og generelt i forhold til området økonomisk friplads samt en generel forhøjelse af sanktion ved uoplyst arbejde og ophold i udlandet på kontanthjælpsområdet har haft betydning for det samlede resultat.

Investeringsmodellen på området er aktiveret og der er ansat to yderligere medarbejdere.

### Indstilling

Det indstilles:

At 1) Orienteringen tages til efterretning.

### Sagens forløb

24-03-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 19-04-2021 Magistraten

Fremsendes til [adresse] med bemærkning, at Magistraten i mødet den 19. april 2021 anbefaler, at byrådet tiltræder Magistratsafdelingen for Kultur og Borgerservices indstilling af 1. marts 2021.

Der fremsendes et kort notat, som beskriver investeringsmodellen bag indsatsen. Endvidere beskrives i hvilket omfang kontrolgruppen benytter sig af machine learning og lignende teknologier.

Borgmester Ulf Clausen var forhindret i at deltage i sagens behandling.

 28-04-2021 Aarhus Byråd
Sagens behandling blev udsat i byrådets møde den 28. april 2021.
 12-05-2021 [adresse]

Tilbagesendes Magistratsafdelingen for Kultur og Borgerservice med bemærkning, at orienteringen blev taget til efterretning i byrådets møde den 12. maj 2021.

Magistratsafdelingen for Kultur og Borgerservice udarbejder notat.